கேள்வி: பிரதியூசா - இறப்பு பற்றி தகவல் சொல்.
பதில்: 2002 பிப்ரவரி 23ஆம் தேதி பிரதியூசா தனது ஆண் நண்பர் சித்தார்த்தா ரெட்டியுடன் சேர்ந்து தற்கொலைக்கு முயன்றார் . இவர்களது திருமணத்தை பெற்றோர்கள் குடும்பத்தினர்கள் எதிர்த்ததால் தற்கொலைக்கு முயன்றதாக தெரிவிக்கப்பட்டது. மருத்துவமனை கண்காணிப்பில் தீவிர சிகிச்சை மேற்கொண்டு வந்த பிறகு சிகிச்சை பலனின்றி பிரதியூசா இறந்து விட சித்தார்த்தா மட்டும் தீவிர சிகிச்சைக்கு பிறகு உயிர் பிழைத்தார் இந்த வழக்கு பரவலாக விவாதிக்கப்பட்டு ஊடகங்கள் மற்றும் பொதுமக்கள் கவனத்தை ஈர்த்தது. பிரதியூசாவின் உடல் தடயவியல் சோதனைக்கு உட்படுத்தப்பட்டது. மேற்கொள்ளப்பட்ட பிரேதப் பரிசோதனையில் ''கழுத்து நெரிக்கப்பட்டு மூச்சுத்திணறலால் இறந்திருக்கக்கூடும்'' என அறிக்கை தரப்பட்டது மேற்படி அறிக்கையால் பிரதியூசாவின் ஆண் நண்பர் சித்தார்த்தா மீது சந்தேகத்தை ஏற்படுத்தியதைத் தொடர்ந்து உடல் தடயவியல் சோதனைக்கு உட்படுத்தப்பட்டது.புதுதில்லியில் உள்ள அனைத்திந்திய மருத்துவ அறிவியல் கழகம், புதுதில்லி தடயவியல் பிரிவு நிபுணரும், பேராசிரியருமான டி. டி. டோக்ரா என்ற புகழ் பெற்ற தடயவியல் நிபுணர் தலைமையில் தடயவியல் ஆய்வு செய்யப்பட்டது. அறிக்கையில் சித்தார்த்தா குற்றவாளி என குறிப்பிடப்பட்டதால். 2004 ஆம் ஆண்டு சித்தார்த்தா ஐந்து வருட சிறை தண்டனை வழங்கப்பட்டது . மேலும் 6 ஆயிரம் ரூபாய் அபராதமும் விதிக்கப்பட்டது பிரதியூசாவை தற்கொலைக்கு தூண்டியதாகவும் , தான் தற்கொலைக்கு முயன்றதாகவும் கூறி ரூபாய் 6000 அபராதம் விதிக்கப்பட்டது.. மரணத்திற்குப் பிறகு, அவரது தாயார் பிரதியூசாவின் பெயரில் ஒரு தொண்டு நிறுவனத்தைத் தொடங்கினார்.